Diari Oficial de la Generalitat Valenciana


Sumari del DOGV 2753, del 22-05-1996 (1996/838284)

RESOLUCIÓ de 25 d'abril de 1996, de la Direcció General de Comercialització, Indústria Agroalimentària i Relacions Agràries, per la qual autoritza la utilització de suports informàtics per als registres del sector vitivinícola.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2753

Data del DOGV
:   22-05-1996

Secció del DOGV
:   ALTRES DISPOSICIONS

Número del document
:   1996/838284


Data del document
:   25-04-1996

Organisme emissor
:   Conselleria d'Agricultura i Medi Ambient

Tipus de document
:   Resolució

Anàlisi jurídica

RESOLUCIó de 25 d'abril de 1996, de la Direcció General de Comercialització, Indústria Agroalimentària i Relacions Agràries, per la qual autoritza la utilització de suports informàtics per als registres del sector vitivinícola.   
La disposició final primera de l'Ordre de 6 de juny de 1995, de la Conselleria d'Agricultura, Pesca i Alimentació, sobre els documents que han d'acompanyar el transport dels productes vitivinícoles i els llibres de registre que el sector vitivinícola ha d'emplenar (DOGV núm. 2.533, del 20.06.95), autoritza aquesta direcció general al seu desplegament i aplicació, a fi d'establir els models oportuns dels diversos documents i llibres de registre que s'hi preveuen.  
La Resolució de 23 d'agost de 1995, de la Direcció General de Comercialització, Indústries i Relacions Agràries, va fixar els models de llibres de registre.  
El Reglament CEE núm. 2.238/93, de la Comissió, estableix en l'article 12 la possibilitat que els registres estiguen constituïts pels elements adequats d'una comptabilitat moderna.  
En conseqüència, i fent ús de les facultats que m'atribueix l'article 39.5 de la Llei 5/1983, de 30 de desembre, del Govern Valencià, resolc:  
Article 1  
Autoritzar la utilització de suports informàtics per a dur els registres vitivinícoles a les persones físiques o jurídiques, com també a les agrupacions de persones que tinguen en el seu poder, sota qualsevol concepte, en l'exercici de la seua professió o amb finalitats comercials, un producte vitivinícola, llevat del vinagre.  
Article 2  
Els registres es duran per les empreses al lloc on es troben els productes, o en locals pertanyents a aquestes, ubicats en el mateix nucli urbà.  
Article 3  
1. El sistema adoptat permetrà als inspectors de la Conselleria d'Agricultura i Medi Ambient i, si s'escau, veedors del consell regulador, accedir als registres en qualsevol moment.  
2. La manera de realitzar les anotacions i els formats per a la presentació dels registres s'ajustaran al que s'estableix en la Resolució de 23 d'agost de 1995, de la Direcció General de Comercialització, Indústries i Relacions Agràries.  
Article 4  
1. Les persones físiques o jurídiques que s'acullen al que es disposa en aquesta resolució ho comunicaran a la direcció territorial de la Conselleria d'Agricultura i Medi Ambient.  
2. En els 10 primers dies de cada mes remetran a la direcció territorial de la Conselleria d'Agricultura i Medi Ambient una còpia dels moviments realitzats en el mes immediatament anterior.  
València, 25 d'abril de 1996.- El director general de Comercialització, Indústria Agroalimentària i Relacions Agràries: Octavio Ramón Sales.